Et **fleksibelt system for vekselstrømoverføring av elektrisk energi** (engelsk: **FACTS** – *Flexible AC Transmission System*) er et system sammensatt av statisk utstyr som anvendes for å overføre elektrisk energi ved hjelp av vekselstrøm. Formålet med et slikt utstyr er å forbedre kontrollen over, og øke effektoverføringsevnen til et system for elektrisk energioverføring. FACTS-utstyr baserer på kraftelektronikk og trenger ikke roterende maskiner for å styre trefasenett.

FACTS er definert av IEEE som «et kraftelektronikk-basert system og annet statisk utstyr som gir kontroll av en eller flere parametere i et AC kraftoverføringssystem for å forbedre kontrollerbarhet og øke effektoverføringsevnen.»

Ifølge Siemens «øker FACTS påliteligheten av et AC kraftoverføringssystem og reduserer strømleveringskostnader. De forbedrer kvaliteten og effektiviteten i kraftoverføring ved å levere induktiv/reaktiv effekt til nettet.»

Et typisk FACT (for eksempel kondensatorbank) er i utgangspunktet en injektor av reaktiv effekt i nettet, som ofte er lokalisert lokalt nær forbruker eller ved distribusjonsnettet. Et slikt utstyr kan enten fjernstyres og aktiveres inn og ut av systemet etter behov, eller automatisk justeres ved forhåndsbestemte temperaturgrenser. Lokal injeksjon av reaktiv effekt har primært to kostnadseffektive fordeler for strømleverandører:

**1. Reduksjon i overføringstapene og økt overføringskapasitet.** Overføringskapasiteten og effekttapene ved kraftsystemet bestemmes av tilsynelatende (aktiv og reaktiv effekt) kraftgrensen ved den elektriske lederen. Lokal injeksjon av reaktiv effekt reduserer det totale reaktive kraftbehovet på forbrukersiden, dermed reduserer vi den nødvendige mengden av reaktiv effekt som må leveres av generatorene, følgende blir linjestrømmen og overføringstapene redusert. Dette gir økonomiske besparelser for strømleverandører. Samtidig øker det overføringskapasiteten av aktiv effekt, som er viktig under topplastforbruket.

**2. Forbedret spenningsregulering.** Reaktiv effekt har en sterk sammenheng med spenningsfall i kraftsystemet og spenningsreguleringen på distribusjonssiden. Lokal injeksjon av reaktiv effekt gir en kvalitetssikker måte for å opprettholde forbrukerspenningen innenfor de akseptable nivåene, og eliminerer behovet for generator- og/eller nettverksjustering.

Se også
-------

* Høyspent likestrømsoverføring

Referanser
----------

Referanser i teksten
1. ↑  *Proposed terms and definitions for flexible AC transmission system(FACTS)*, IEEE Transactions on Power Delivery, Volume 12, Issue 4, October 1997, pp. 1848–1853. doi: 10.1109/61.634216[*død lenke*]
2. ↑  «Flexible AC Transmission Systems (FACTS) - Siemens». Arkivert fra originalen 30. mars 2016. Besøkt 20. mars 2016.

Generelle referanser
* Narain G. Hingorani, Laszlo Gyugyi *Understanding FACTS: Concepts and Technology of Flexible AC Transmission Systems*, Wiley-IEEE Press, December 1999. ISBN 978-0-7803-3455-7
* Xiao-Ping Zhang, Christian Rehtanz, Bikash Pal, *Flexible AC Transmission Systems: Modelling and Control*, Springer, March 2006. ISBN 978-3-540-30606-1.
* Xiao-Ping Zhang, Christian Rehtanz, Bikash Pal, *Flexible AC Transmission Systems: Modelling and Control*, 2nd Edition, Springer, Feb 2012, ISBN 978-3-642-28240-9 (Print) 978-3-642-28241-6 (Online),
* A. Edris, R. Adapa, M.H. Baker, L. Bohmann, K. Clark, K. Habashi, L. Gyugyi, J. Lemay, A. Mehraban, A.K. Myers, J. Reeve, F. Sener, D.R. Torgerson, R.R. Wood, *Proposed Terms and Definitions for Flexible AC Transmission System (FACTS)*, IEEE Transactions on Power Delivery, Vol. 12, No. 4, October 1997. doi: 10.1109/61.634216[*død lenke*]

Eksterne lenker
---------------

* FACTS , ABBs nettsted
* Siemens Flexible AC Transmission Systems (FACTS), Siemens Global Website